PROJEKTS uz 17.10.2024.

vēlamais datums izskatīšanai: domē 24.10.2024.

sagatavotājs un ziņotājs Ieva Roze

PROTOKOLLĒMUMS

**0.§**

**Par pašvaldības pabalstu politiski represētajām personām 2025. gadā**

|  |
| --- |
|  (I.Roze) |

Ādažu novada pašvaldības dome izskatīja Ādažu novada politiski represēto kluba priekšsēdētāja I.Graudiņa iesniegumu (pašvaldības reģ. Nr. [ĀNP/1-11-1/24/4813](https://dvs-adazi.namejs.lv/Documents/Update/1307091)), ar lūgumu palielināt pašvaldības pabalstu politiski represētajām personām līdz 200 euro 2025. gadā.

Ādažu novada pašvaldības domes 2024. gada 28. marta saistošo noteikumu Nr. 18/2024 “Par pašvaldības pabalstiem iedzīvotājiem bez materiālā stāvokļa izvērtēšanas’’ 14. punkts nosaka, ka pabalsts politiski represētai personai ir 100 euro gadā, ko piešķir un izmaksā katru gadu no 1. novembra līdz 18. novembrim, atzīmējot Latvijas Republikas proklamēšanas gadadienu.

2024. gadā pabalsts politiski represētai personai ir 100 *euro* un to plānots izmaksāt 62 personām (kopā 6200 *euro*).

Tika apzināts pašvaldību materiālās palīdzības apmērs politiski represētām personām Ādažu novadam tuvākajās pašvaldībās:

|  |  |
| --- | --- |
| **Pašvaldība** | **Pabalsts EUR**  |
| Salaspils | 190 |
| Rīga  | 150 |
| Ropaži | 150 |
| Mārupe | 150 |
| Ogre | 100 |
| Ķekava | 100 |
| Olaine | 100 |
| Saulkrasti  | 100 |
| Sigulda  | 40 |

*Avots: Pašvaldību saistošie noteikumi (apskatīti 03.10.2024.)*

Lai 2025. gadā katrai politiski represētai personai piešķirtu pabalstu 150 euro apmērā, pašvaldības 2025. gada budžetā jāparedz papildu finansējums 3100 *euro*, kopā 9 300 *euro*.

Pamatojoties uz Pašvaldību likuma 5. pantu un Finanšu komitejas 16.10.2024. atzinumu, atklāti balsojot, ar X balsīm „par”, „pret” – X, „atturas” – X, DOME NOLEMJ:

1. Konceptuāli atbalstīt pašvaldības pabalsta noteikšanu politiski represētajām personām 150 *euro*.
2. Ādažu novada sociālajam dienestam 1. punkta izpildei:
	1. iekļaut pašvaldības 2025. gada budžeta projektā finanšu līdzekļus 9 300 *euro* apmērā;
	2. pēc pašvaldības 2025. gada budžeta apstiprināšanas iesniegt domei apstiprināšanai grozījumu projektu Ādažu novada pašvaldības domes 2024. gada 28. marta saistošo noteikumu Nr. 18/2024 “Par pašvaldības pabalstiem iedzīvotājiem bez materiālā stāvokļa izvērtēšanas” 14. punktā.
3. Pašvaldības izpilddirektoram veikt lēmuma izpildes kontroli.

Sadale: ĀNSD, FIN, JIN, IDR - @